Turcae
Turcae (-arum) sive T(h)urci (-orum) (Turcice Türkler, Graece ) sunt gens quae imprimis Anatoliam, Cyprum et Europam austro-orientalem incolit. Multis in terris magna diaspora est, praecipue in Germania necnon in aliis Europae civitatibus. Maxima pars Turcarum in Turcia nomen a Turcis deducens vivit, ubi circiter ab 70 ad 80 centesimas incolarum explent (ideo circiter 58 milliones hominum).

Etymologia 
Nomen gentile Türk primo chronicis Sinensibus saeculi sexti forma T'u-küe invenitur tamquam nomen familiae ad confoederationem nomadum pertinentis, cuius origo linguaque incertae sunt. Potentia confoederationis crescente appellatio "Türk" ad multos alios nomades sive gentes translata est, donec postremo omnes Turcice loquentes valebat.

Numerus sedesque 

In numero Turcarum in orbe terrarum hodie 65 milliones hominum habentur. Circiter 58 milliones Turcarum in Turcia vivunt, minoritas autochthona etiam in Cypro septentrionali (265.000) et in Europa austro-orientali in Bulgaria (746.664, imprimis in provinciis Kardschali, Rasgrad, Schumen, Targowischte und Silistra), in Graecia (157.000, imprimis in praefecturis Rodopi et Xanthi), in Macedonia Septentrionalis (79.000, imprimis in Scupi et Gostivar), in Romania (44.500, imprimis in comitatu Constantia) et in Agro Merulensi (22.500, imprimis in Prizren et Mamuša) habitat. Alii Turcae in Europa et in America Septentrionali, praecipue in Germania (2.196.000), in Nederlandia (400.000), in Francia (224.000), in Civitatibus Foederatis Americae (171.818) et in Austria (150.000) habitant.

Religio 
Maxima pars Turcarum, qui religioni adhaerent, sunt Mahometani Sunnitici doctrinam Abū Hanīfa (Hanafitae) sequentes. Denominatio numero secunda est grex Alevitarum. Sunt etiam minoritates Siiticae et Iudaicae in Turcia.

Notae 

 Alisher Nava'i
 Lingua Turcica

Gentes